Záverečná práca z programovania

The Notebook. Jednoduchý názov pre jednoduchý program, ktorý je neoddeliteľnou súčasťou života každého zábudlivca alebo človeka, ktorý chce pracovať efektívne. Bežný človek je už v dnešných dňoch vystavený toľkému množstvu informácií, že je takmer nemožné si ich zapamätať. Preto ľudia siahajú čoraz viac po diároch, plánovačoch, poznámkových blokoch. A keďže s elektronickými dátami sa pracuje v mnohých ohľadoch lepšie, používanie elektronických plánovačov a diárov bude pravdepodobne len a len stúpať. Práve preto som sa rozhodol pre vytvorenie vlastného poznámkového bloku – The Notebook.

Ten pracuje v konzole a tým pádom sa o UI dá hovoriť len minimálne. Poďme sa na to pozrieť bližšie.  Samotné poznámky , čiže trieda Note obsahuje štyri premenné : Dátum, Autora, Nadpis a Obsah.  Trieda NotesManager obsahuje takmer všetky funkcie čo sa týka manipulácie so samotnými poznámkami, slúžiace napríklad na pridanie / odstránenie poznámky, nájdenie podľa autora atď. V triede BinaryNotesSerializer derivujúcej z interface-u INotesSerializer môžeme nájsť funkcie na serializáciu a deserializáciu a taktiež šifrovanie a zabezpečenie poznámok. Posledná trieda NotesApp slúži ako spojenie BinaryNotesSerializer a NotesManager triedy za účelom priameho použitia v spúšťacom programe.

Pripravovaná aplikácie The Notebook bude slúžiť ako bežné poznámkové bloky alebo diáre len v elektronickom prevedení. Táto appka dokáže zefektívniť prácu s poznámkami a primerane dáta aj ochrániť. O ďalšom postupe Vás budem priebežne informovať a pre viac informácií ma neváhajte kontaktovať na [adam.dziacky@studentstc.sk](mailto:adam.dziacky@studentstc.sk).